《酴醾花》
宋代·董嗣杲

韵友相送春已遒，翦琼肌骨更娇柔。
画屏缭绕无风展，酒甕丰腴有味留。
云洞悬枝疑雪蛹，雨墙引蔓走烟虬。
年年压倒看承架，又费山翁斫竹修。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。